विधेयक छलफलका क्रममा कतिपय माननीय सदस्यहरूले सुविधाको यो बढोत्तरीबाट पनि सांसदको मान, प्रतिष्ठा र इज्जत धान्न अपुग हुने हुँदा प्रत्येक सांसदलाई १/१ वटा सवारी साधन र सुरक्षालाई दृष्टिगत गरी पीएसओको व्यवस्थासमेत हुनुपर्ने माग गरेका छन् । सरकारले प्रस्तुत गरेको विधेयक अपूर्ण र अपर्याप्त भएको भन्दै कतिपय सांसदले संशोधन प्रस्ताव पनि पेस गरेका छन् र संशोधनमा यो पनि माग गरिएको छ कि पहिलो संविधानसभादेखिका सांसदहरूको जीवनयापनको निम्ति निवृत्तिभरणको व्यवस्था पनि गरिनुपर्छ ।
